**חברות וחברים יקרים,**

**מה חדש בנושאי הצפרות – לכבוד יום כדור הארץ 22.4.2021**

**1. כתבת שער בבטאון חיל האוויר בנושא הנדידה והקונפליקט עם המטוסים**

בימים אלה הולכת ומסתיימת עונת האביב. נדידת האביב עדיין בעיצומה, ובימים אלו ממש חולפת כל האוכלוסייה העולמית של הנץ קצר האצבעות בשמי ישראל (כ-88,000 פרטים). מעל 90% מהאוכלוסייה של מין זה חולפת תוך 10 ימים מעל ישראל בין ה-20-30 באפריל.

בהמשך, יחלפו מעל מיליון איות צרעים תוך כשבועיים בחודש מאי, בעיקר מעל הרי אילת. במסגרת המחקר המשותף עם חיל האוויר הצלחנו להקטין את התאונות מהציפורים ב-76%. התאונה האחרונה שבה התרסק מטוס קרב קרתה לפני 24 שנים (!!), בספטמבר 1997 (לפני כן התרסקו עוד 10 מטוסי קרב מפגיעת ציפור). בעקבות זאת הכין בטאון חיל האוויר כתבת שער של 11 עמודים, שיצא בימים אלה לאור ואירח את שני הטייסים שחוו את הנטישה האחרונה מעל מכתש רמון מפגיעת איית צרעים, שחדרה לחופת המטוס. ככל הידוע לנו, זו הפעם הראשונה ששער בטאון חיל האוויר, היוצא לאור כבר 73 שנים (גיליון ראשון מאי 1948), הקדיש תמונת שער לציפורים.

ראו הקישורית לכתבה: <https://bit.ly/2OHnltG>

|  |
| --- |
| cid:image005.jpg@01D7375F.05F593C0 |
| שער בטאון חיל האוויר, גיליון 257 (צילום השקנאים הנודדים: תומס קרומנקר) |

**2. התנשמות מככבות באתר הצפרות – דורסים בשידור ישיר**

כפי שכבר פרסמנו, בשנת 2020 עקב הקורונה, נכנסו לאתר המצלמות בשידור ישיר 13 מיליון פעמים, כמות כפולה בהשוואה לשנת 2019. השנה מתקיים מעקב אחר קינון העקב העיטי, שמגדל בהצלחה 3 גוזלים, לקינון הנשר שמגדל בנגב גוזל בודד, לאוח שמגדל 2 גוזלים ולרחם שעדיין דוגר. החיוויאי שהטיל ביצה שניטשה, מכיוון שזכר צעיר קטל את הזכר הותיק, וגרם לטרגדיה ולהפסקת הקינון. הביצה, שהדגירה הופסקה עקב הדרמה, נטרפה על ידי דלק שנכנס לקן וטרף אותה בלילה.

|  |  |
| --- | --- |
| cid:image020.jpg@01D73760.EF13A870 | IMG-20210421-WA0016 |
| הרחם דוגר בקינו בנגב, כפי שתועד במצלמות | 1.4.2021 הדלק שצולם חודר לקן וטורף את ביצת החיוויאי |

תודה מיוחדת לד"ר גלעד פרידמן שמוביל את הפעלת המצלמות בכישרון רב בסיוע קרן הדוכיפת, החברה להגנת הטבע, רשות הטבע והגנים ומשרד המורשת. תודה מיוחדת גם למח"ט אפריים, אל"מ יפתח נורקין ומ"פ גדוד "דוכיפת" רב סרן לידור אמר, שסייעו באופן משמעותי ביותר שלא יפגעו באחד הקינים של הדורסים על ידי פלסטינאים שניסו לגנוב את המצלמות, כחלק מפעילות "צבא ההגנה לטבע"

|  |
| --- |
| IMG-20210421-WA0017 |
| 20.4.2021 ד"ר גלעד פרידמן מרצה לגדוד "דוכיפת", עם סיום התעסוקה המבצעית שלהם |

השנה הצטרפו לאתר הצפרות שתי מצלמות שמוקמו בתיבת קינון של זוג תנשמות, שמקננות "אי-שם" באתר מקורות, שהתגייסה לשיתוף פעולה בהתקנת ותפעול המצלמות. מצלמה אחת מוקמה בתוך התיבה ומצלמה שניה מחוץ לתיבת הקינון. בנוסף הותקנו עוד שש מצלמות, כל זאת בסיוע חברת "מקורות".

|  |  |
| --- | --- |
| IMG-20210322-WA0011 | IMG-20210228-WA0001 |
| נקבת התנשמת וחמשת גוזליה בתיבת הקינון | התנשמות מחוץ לתיבת הקינון |

הנקבה הטילה 8 ביצים, והצליחה לגדל 5 גוזלים. מטרת המצלמות בקיני התנשמות היא לתת לחקלאים את האפשרות לצפות בזמן אמת ביכולת הגבוהה של התנשמות לחסל בין 2000-6000 מכרסמים בשנה.

ראו תמונתם של זוג בזים מצויים צופה בקן, בניסיון "לשדוד" גוזל מתיבת הקינון:

****

מצ"ב קישורית למצלמות הקינון, לעקב, נשר, תנשמת ורחם: <https://www.birds.org.il/he/cameras>

תודה מיוחדת לפיטר ונעמי נוידשטדטר, ללארי קורנהאוזר, לקרן ואלן בוקשטיין, למשרד לשת"פ אזורי ולמיזם הלאומי, ולחברת מקורות, המסייעות לנו מאוד בתפעול המצלמות והמיזם הייחודי.

מגפת הקורונה מקשה לצערנו את שיתוף הפעולה ההדוק עם הירדנים והפלסטינאים בשנת 2020, ואנו מקווים שהוא יתחדש בשנת 2021 כבעבר, ויתאפשר לשוב ולקיים סמינרים משותפים.

|  |
| --- |
| רחל אלוני 09 |
| הצילום הייחודי של רחל אלוני – תנשמת ההופכת ראשה בעזרת צווארה הגמיש |

**3. לראשונה בישראל – אנפית סינית**

ראו כתבתו של שחר חזקיה בפורטל הצפרות הישראלי:

אז האמת היא שהאנפית הסינית שנמצאת בגן הבוטני בירושלים, שם כבר לפחות שבוע. מספר צפרים עברו וראו אותה, וגם שמו לב שהיא נראית כמו אנפית סוף קצת מוזרה, אולי מלוכלכת או סתם רטובה, אבל בסוף נשארה אנפית סוף.

ביום שני ה-12.4 העלה דניאל כץ לפייסבוק בקשת זיהוי עם תמונה לא כל כך ברורה של אותה אנפית, אבל גם בתמונה הזאת היה ניתן לראות שהיא קצת שונה מאנפית סוף. ביום שני לאחר מכן, יואב פרלמן ביקש ממני ללכת לבדוק מה הסיפור עם האנפה הזאת, ולוודא שהיא "סתם אנפית סוף מצ'וקמקת". האמת שלא הייתי אופטימי במיוחד, וממש במקרה היה לי קצת זמן לעבור שם לפני השקיעה. העובדה שהייתי ממש קרוב לגן הבוטני ושהאגם שם ממש קטן וחשוף ואין לה ממש איפה להתחבא, שכנעה אותי לצאת אליה, וטוב שכך.



*אנפית סינית בגן הבוטני בירושלים - 13.4.21   צילום: שחר חזקיה*

הגעתי לשם ארבעים דקות לפני השקיעה, והתחלתי לחפש אותה באגם של הגן הבוטני. בריכת נוי לא גדולה בלי גדה בכלל ועם מעט מאוד קנים להסתתר בהם. מסביב לבריכה גדר ושביל הליכה למטיילים, ובמרחק שני מטרים פחות או יותר גם מסעדה פעילה. באותו ערב היו מעט אנשים יחסית בגלל ערב יום הזיכרון, אבל ביום אחר כנראה היו כבר עשרות אנשים מסביב לאגם, למרות שנראה שגם זה לא כל כך מפריע לה.

מבט חטוף בלי המשקפת ומהר מאוד מצאתי אותה, אוכלת בצד הבריכה. הוצאתי את המצלמה, צילמתי כמה תמונות ושלחתי ליואב לזיהוי, והוא אישר, זו אכן אנפית סינית! התרגשות גדולה, פעם ראשונה שאני רואה ציפור שמגיעה לראשונה לארץ, ועוד הגעתי בלי ציפיות…

היא נשארה חצי שעה ונתנה לי לצלם קצת, ולאחר מכן עפה לישון על אחד העצים בגן, ממש כמה דקות לפני שהגיעו הצפרים הראשונים לראות אותה. למחרת בבוקר היא חזרה לבריכה ושם חיכו לה המון צפרים וצלמים שבאו במיוחד לראות את האנפית המוזרה הזו שפעם ראשונה מבקרת בארצנו.

האנפית הסינית (*Ardeola bacchus)* היא אורחת נדירה ביותר באזורינו (מערב האזור הפליארקטי).

התצפית הראשונה באנפית סינית נרשמה בשנת 1973 בנורווגיה… ויש תצפיות גם מפינלנד, דנמרק והונגריה. אבל בכל המקרים האלה התצפיות עומדות תחת "קטגוריה D" - כלומר: קיים חשש "כבד" כי הציפור היא פליטת שבי. שתי התצפיות היחידות באנפית סינית בקטגוריה "A" (תצפית אותנטית - הציפור הגיעה בכוחות עצמה) הן מאנגליה - מחוז נורפוק (נובמבר 2004) ומחוז קנט (מרץ 2014). בשני מקרים אלה התצפיות מעונות הנדידה - עובדה שיכולה לחזק את ההנחה פפפפפפשמדובר בפרט "טבעי" שטעה בניווט, שהרי האנפית הסינית היא מין נודד…

ומה לגבי האנפית שלנו? התזמון טוב, גילה הצעיר של האנפית גם כן תורם להנחה שמדובר בפרט "טבעי", אין תיעוד שמין זה מצוי בגני חיות ובקיצור… היא נראית כשרה להיות האנפית הסינית הראשונה לישראל והשלישית למערב הפליארקטי.

מה שמרשים לא פחות מהמופע המקסים של אנפית אסיה היה מספר הצפרים הגבוה שבא לצפות בציפור מיוחדת זו שהגיעה ממרחק של אלפי קילומטרים. אני (יוסי לשם) פגשתי ביום שישי צפרים מראש פינה ומבאר שבע שבאו במיוחד לבריכה של הגן הבוטני כדי לתעד את הציפור הנפלאה והמיוחדת מטווח של 10-20 מטרים בלבד, כשהיא זוללת גמבוזיות וצפרדעים בבריכה של הגן הבוטני.

|  |  |
| --- | --- |
| cid:image014.jpg@01D7375F.05F593C0  צילום: אמיר בן דב | cid:image015.jpg@01D7375F.05F593C0  צילום: אמיר בן דב |
| cid:image016.jpg@01D7375F.05F593C0  האנפית עם דגל ישראל ביום הזיכרון | cid:image017.jpg@01D7375F.05F593C0צילום: אמיר בן דב |

|  |
| --- |
| cid:image018.jpg@01D7375F.05F593C0 |
| חלק מעשרות הצפרים שבאו לתעד את האנפית הסינית. בחזית – עמיר בלבן (צילום: יוסי לשם) |



*אנפית סינית - מפת תפוצה.   צהוב: אזורי קינון, כחול: מעונות חורף, ירוק: אזורים שבהם מצויה אוכלוסייה יציבה.*

**4. רינה לוינסון – ותיקת הטייסות של חיל האוויר -  הלכה לעולמה בגיל 93**

(מתוך עיתון "הארץ" – אחרי מות, עופר אדרת 16.4.2021)

|  |
| --- |
| רינה לוינסון הטיסה בין היתר את הדאון הממונע של חברת "עיט" בשדה תימן לפחות 10 ימים, במחקר שמימן חיל האוויר להקטנת התאונות עם הציפורים בהובלתו של יוסי לשם. רינה מאוד הרשימה אותי באנרגיות הבלתי נגמרות שלה, ובחדוות הטיסה שבערה בעצמותיה. מכיוון שהייתה נמוכה, היא הגיעה תמיד לטיסות הציפורים עם כרית גדולה שהביאה מהבית כדי שתגיע לפדלים שנדרשו להטסת הדאון הממונע |

**ותיקת הטייסות**

|  |
| --- |
| רינה לוינסון נכנסת לספרי ההיסטוריה כטייסת הארצישראלית הוותיקה ביותר. לוינסון, שהחזיקה ברישיון טיס מנדטורי, שירתה כטייסת בחיל האוויר והמשיכה לדאות עד גיל 85. "אני אוהבת לטוס בין להקות החסידות והעגורים, בשביל זה שווה לחיות" היא אמרה. |

לוינסון נולדה בתל אביב ב-1928. בנעוריה הצטרפה ל"קלוב התעופה" שהכשיר בני נוער באווירונאוטיקה ובדאייה. "בזמן מלחמת העולם השנייה הייתי בת 14. ישבנו ילדי תל אביב על שפת הים והבטנו במטוסים הבריטיים חולפים מעל הים. הצטרפתי לקלוב התעופה, התחלנו לבנות טיסנים", היא סיפרה.

היא קיבלה מעיריית תל אביב מלגה ללימודי טיס בחברת "אווירון", חברת התעופה הראשונה ביישוב היהודי בארץ ישראל. ב1946 קיבלה רישיון טיס בריטי ובהמשך יצאה לארה"ב שם עשתה רישיון טיס מסחרי.

ב1951 הצטרפה לקורס הטיס השישי בחיל האוויר, אך הודחה לפני סיומו. הודות להכשרתה האזרחית כטייסת, היא שירתה כטייסת של מטוסי סיור וקישור. ב-1956 השתתפה לוינסון ב"מבצע קדש" והטיסה את מפקד כוחות חיל האוויר הצרפתי ששהה בארץ. היא שירתה בחיל עוד ארבע שנים ואחר כך, עוד רבע מאה שירתה במילואים. רוב שנותיה שירתה בטייסת 100, שם טסה על פייפר. כמו נשים אחרות בחיל באותה תקופה, גם היא סבלה מאפליה. לפני שנתיים היא אמרה בראיון לאבי-משה סגל, אוצר מוזיאון חיל האוויר וחוקר תולדות התעופה העברית: "היו לי אלפי שעות על פייפר. טסתי לסיורים בכל חלקי הארץ. עברתי את כל האימונים, אבל ברגע שהיה צריך לצאת לשטח, כשהיה משהו מעניין לעשות, פעילות מבצעית, אמרו לי 'את אישה- את לא יוצאץ'. זה הציק לי נורא כל השנים. הייתי טובה בדיוק כמו כולם, לא יותר, לא פחות, אבל אף פעם לא לקחו אותי, כי אני אישה".

ב-1958 החלה לעבוד כטייסת ב"ארקיע" אך פוטרה על רקע צמצומים. אחר כך החזירו לעבודה גברים טייסים, אך לא אותה. כשהתלוננה על כל ב'מועצת הפועלות', אמרה לה, לדבריה, ח"כ סנטה יוספטל:"גם לי לא היה ביטחון בתוך מטוס, לו ידעתי שאישה יושבת ליד ההגה". כשפנתה לאל על לבקש עבודה, אמרו לה, לדבריה, שהעסקת טייסות תפגע בתדמית החברה. "מחלקת הפרסומת התנגדה בשל החשש שמא המתחרים ינצלו לרעה את העובדה שבחברה הישראלית הצעירה עובדות טייסות", היא אמרה, כפי שתיעדה ד"ר שרון גבע בספרה, "האשה מה אומרת".

בהמשך הייתה לוינסון עיתונאית ואשת עסקים, ובין היתר הקימה סוכנות לייבוא מטוסי ססנה. "אף אחד לא האמין שאשה תוכל למכור מטוסים", היא סיפםרה "כל המשפחה שלי זלזלה בי אבל היה לי אבא מקסים שעזר לי בכל שגעון שלי. מכרתי בערך 70 מטוסי ססנה, גם לחיל האוויר הישראלי", לצד זאת, היא גם הקימה וניהלה חברת מוניות- אוויר.

רינה לוינסון לא הייתה הטייסת הראשונה בארץ ישראל, אך בשנים האחרונות, עד למותה הייתה ותיקת הטייסות. קדמה לה רחל מרקובסקי-לנדאו, שסיימה קורס של "אווירון" ב-1940 ובמלחמת העצמאות הטיסה אספקה ליישובים מנותקים. אחריה הוכשרה כטייסת דיתה פרח, ששירתה במחלקת הטיס של הפלמ"ח, והשתתפה במשימות ליווי ובניתוח צילום.

זהרה לביטוב הצטרפה לקורס טיס של חיל האוויר, שהתקיים ב-1948 בקליפורניה, ושירתה כטייסת תובלה. באוגוסט נהרבה בהתרסקות.

יעל רום הייתה הטייסת הראשונה שעברה קורס צבאי מלא במסגרת חיל האוויר. היא סיימה את קורס הטיס ב- 1951, ושירתה כטייסת תובלה.

בהמשך חסם החיל את האפשרות לנשים לעבור את הקורס. כך, עד בג"ץ אליס מילר ב-1995, שסלל את הדרך לחזרתן לשירות כטייסות, הייתה לוינסון, ששירתה במילואים בחיל האוויר, האישה הטייסת היחידה בחיל. "אני גאה בטייסות של היום ולא הייתי מגיעה לקרסוליים שלהן, שימשיכו כך. כל דבר שגבר יכול לעשות גם אישה יכולה", היא אמרה.

לוינסון מתה השבוע בגיל 93.

|  |
| --- |
| YE2889751 |
| רינה לוינסון (שנייה מימין) עם מח"א האלוף עמיקם נורקין (משמאלה), בצילום לראיון מרכזי למוסף יום העצמאות של "ידיעות אחרונות". ימים לאחר הראיון רינה נפטרה.  מימין האלוף (מיל) דן טולקובסקי (חגג 100 בינואר 2021), משמאל אל"מ דני שפירא, טייס ניסוי של חיל האוויר, מימינו הרולד סמוקי סיימון (בן 102), מח"לניק שהתגייס במלחמת העצמאות מדרום אפריקה, ומימינו רב סרן גרסון.  צילום: טל שחר, באדיבות ידיעות אחרונות |

**5. משטרת ישראל "בעקבות" פעילות צבא צבא ההגנה לטבע – מפקדים לוקחים אחריות על סביבתם**

בשנה האחרונה אנו מקדמים פעילות במשטרת ישראל, במטרה לרתום את המשטרה לסייע בפעילות שמירת הטבע והנוף, באכיפה ובפעילות חינוכית, בעזרת שוטרי המשטרה וקציניה. המיזם החל ביוזמה משותפת של פרופ' יוסי לשם וניצב בדימוס מני יצחקי, שהיה ראש אגף החקירות במשטרה, ובמחצית שנות ה-70 של המאה הקודמת, היה אף מדריך בחוגי הסיירות בבי"ס שדה הר גילה של החברה להגנת הטבע, לפני שהתגייס למשטרת ישראל. גם היועץ המשפטי לממשלה לשעבר יהודה ויינשטיין נרתם לנושא, וגם סגן נשיאת בית המשפט העליון בדימוס, פרופ' אליקים רובינשטיין, התגייס בהתנדבות לקדם את נושאי האכיפה, החוק והחינוך לשימור הטבע בישראל. המיזם יפעל כדוגמת צבא ההגנה לטבע במשטרת ישראל ובשיתוף הדוק עם רשות הטבע והגנים, החברה להגנת הטבע ורשות העתיקות. בשלב ראשון, הוחלט שהמכללה הלאומית לשוטרים בבית שמש תחל בפעילות הדרכה לקורסי נג"דים, קצינים ושוטרים במכללה, בהובלתו של תת ניצב כורש בר-נור מפקד המכללה, ובהובלת סגן ניצב מתן גלט במכללה. בהמשך תוכן תכנית פעילות נרחבת משותפת למשטרה ולגופים הירוקים. לאחר שהתכנית אושר על ידי מפכ"ל המשטרה וגורמיה הבכירים.

אנו רואים בפעילות זו שותפות win-win  הן לדמותה החיובית של משטרת ישראל בקהילה והן להעמדת האכיפה בנושאי שמירת הטבע בישראל כיעד לאומי.

|  |  |
| --- | --- |
| IMG-20210418-WA0004 | cid:image024.jpg@01D7375F.05F593C0 |
| 14.3.2021: השופט בדימוס פרופ' אליקים רובינשטיין נפגש עם אנשי רט"ג וחלה"ט ומני יצחקי לחשיבה בקידום נושאי החקיקה (צילום: יוסי לשם) | יוני 2016: מפגש ראשוני בין מנכ"ל רשות הטבע והגנים שאול גולדשטיין, ניצב מני יצחקי (לפני סיום תפקידו), יהודה ויינשטיין, לשעבר היועץ המשפטי לממשלה אוחז בגוזל של חיוויאי שהוחרם, ורוני מלכה, ראש חטיבת אכיפה (לשעבר) ברשות הטבע והגנים (צילום: יוסי לשם) |
|  |  |
| DSCN1384 | cid:image026.jpg@01D7375F.05F593C0 |
| 20.4.2021: רב פקד נורית כהן מהמכללה הלאומית לשוטרים משחררת סבכי טוחנים עם עמיר בלבן להמשך הנדידה בתחנה לחקר ציפורי ירושלים | 6.4.2021: הרצאה ראשונה במכללה הלאומית לשוטרים לקורס בלשים (צילום: יוסי לשם) |

**מאחלים לכם קריאה נעימה!**

**פרופ' יוסי לשם**